ગાંધીનગર : કોંગ્રેસ ઉપાધ્યક્ષ રાહુલ ગાંધી આજથી ત્રણ દિવસીય ગુજરાતની ચૂંટણીલક્ષી મુલાકાતે આવી રહ્યાં છે. રાજ્યની ચૂંટણીમાં 39 દિવસ જેટલો સમય બાકી રહ્યો છે. એવામાં કોંગ્રેસ દ્વારા મિશન ગુજરાત ને લઇને ઉપાધ્યક્ષ રાહુલ ગાંધીનો ચૂંટણી પ્રવાસ યોજશે. રાહુલ ગાંધી નવસર્જન યાત્રાને લઇને ત્રણ દિવસ ગુજરાતના પ્રવાસે આવી રહ્યાં છે. નવસર્જન યાત્રા દરમિયાન રાહુલ દક્ષિણ ગુજરાતમાં ભરૂચ, તાપી, વલસાડ, નવસારી અને સૂરતની મુલાકાત લેશે. આ દરમિયાન રાહુલ ગાંધી અનેક ચૂંટણીલક્ષી સભાઓને સંબોધન કરશે. રાહુલ ગાંધી ખેડૂતો અને વેપારીઓ સાથે વાતચીત કરશે.